‫- הסדרה כוללת תיאור גרפי של התאבדות -
‫- שעלול להטריד חלק מהצופים. ‫הצפייה לשיקולכם. -
‫- אם אתם או מכרים שלכם מתקשים -
‫- יש מידע ומשאבים באתר ‫www.wannatalkaboutit.com -
‫- סדרה תיעודית של NETFLIX -
‫- הקשר איתך ‫הוא מתנה לי -
‫- אושר וזכות שאתה אח -
‫אני חושבת שמעולם לא פגשנו ‫ולעולם לא נפגוש משפחה מדהימה כזו.
‫אין כמו האהבה שהם העניקו לנו.
‫- כשאין חברה ‫תמיד יש אחות -
‫אחותי הגדולה, סוניטה.
‫- פרווין מאהטה ‫ידידה -
‫- סוניטה מאהטה ‫גיסה -
‫היא גיסתי.
‫בעלי היה מיודד עם לאליט.
‫המשפחות שלנו נהפכו לאיטן ‫למעין משפחה מורחבת.
‫גם הילדים שלנו אהבו את הילדים שלהם. ‫הם היו קשורים מאוד אלה לאלה.
‫הבן שלי, קראן, והבן שלה, וישווה…
‫אלה המתנות ש"מונו" מנאקה נתנה לקראן.
‫זו הייתה מידת האהבה שלה לבני.
‫איך מישהי יכולה לאהוב את אחיה כל כך?
‫היא יצרה כל אחת מהמתנות.
‫כשפותחים אותן ‫מבינים עד כמה כל אחת ייחודית.
‫"יום הולדת שמח, אח."
‫זאת היצירתיות של מנאקה.
‫מנאקה הייתה נערה טובה מאוד,
‫משכילה מאוד.
‫היא רצתה חיים בעלי משמעות.
‫לא היה לה מושג שיקרה לה משהו כזה.
‫- האח המועדף תמיד -
‫- המדריך והתומך הטוב ביותר -
‫- המרפא הכי שווה -
‫היא לא שלחה לי את הברכות בזו אחר זו,
‫אלא נתנה לי את כולן ביום הולדתי.
‫- קראן מאהטה ‫ידיד -
‫היא הייתה כה קשורה אליי ‫שהיא רצתה להפתיע אותי.
‫היא הכינה את כל הברכות בעצמה ליום הולדתי.
‫- הקשר שלנו דומה לשמש -
‫- גם כשאיני נראית ‫תמיד אזרח לך -
‫החיבור שלנו היה חזק יותר ‫מזה שיש בין אח לאחות.
‫לפעמים אני קולט
‫שהיא איננה.
‫אבל אז אני חייב להשלים עם זה.
‫הייתה תחושה שמשהו בבן שלי השתנה.
‫במשך ימים ישנתי בחדר שלו.
‫לא השארתי אותו לבדו.
‫הוא כל הזמן אמר, "לא ייתכן שזה קרה למונו".
‫"אימא, למה הם עשו את זה? ‫למה דוד לאליט הכריח אותם לעשות את זה?"
‫רק לאלוהים פתרונים.
‫מה קרה? למה זה קרה? איך זה קרה?
‫זה פשוט לא הגיוני. אל תבכי, פרווין. ‫בבקשה אל תבכי.
‫המורשת שלנו היא הזיכרונות היפים ‫שהמשפחה הזאת השאירה לנו.
‫- אהבתך כאח ‫היא אוצר ייחודי -
‫- אולי אינך יודע ‫שאתה המתנה הכי טובה -
‫- תמיד אהיה לצידך -
‫אני דווקא מופתע שלא התקיימו שיחות נוספות
‫על מה שקרה בדיוק בבורארי.
‫- סרין ‫פסיכיאטר -
‫שיחה מהורהרת ומחושבת בנושא,
‫בלי לאטום את עצמנו,
‫יכולה לעזור לטפח שיחות עתידיות.
‫מובן שמשהו השתבש עד מאוד, זה ברור.
‫הכול היה יציר מוחו של לאליט.
‫ברור שמשהו התרחש בראשו במשך שנים,
‫והוא הסתבך בהמצאה שלו עצמו.
‫הוא שיחק משחקים פסיכולוגיים במחשבותיהם,
‫מההתחלה.
‫אני חושב שמה שקרה לכל המשפחה ‫היה מאוד לא הוגן.
‫אל תראו בתפילות הערב בדיחה.
‫ותתרחקו מאנשים שנאסר עליכם לדבר איתם.
‫בכל פעם שאתם טועים, ‫לאליט, טינה ושיוואם משלמים מחיר.
‫אבל אתם תמיד שוכחים את זה.
‫אם מישהו טעה או לא נשמע להוראותיו,
‫או לא נשמע להוראות שביומן, הוא נענש.
‫זו ברכה שאלוהים מראה לכם את טעויותיכם.
‫במשך שנה שלמה, החל מדצמבר, אתם תיענשו.
‫זו תהיה שנתכם האחרונה.
‫המצב שלו החמיר.
‫השינוי הזה אומר לי
‫שבמובנים רבים הוא חש אובדן שליטה כזה,
‫שהוא לא היה מסוגל להמשיך עם זה יותר.
‫שהוא הגיע לקצה גבול היכולת שלו, אפשר לומר.
‫אני חושב שלאליט היה הכלי המרכזי בזה.
‫הוא הצליח משום
‫שהוא מיקם את עצמו בהצלחה בתור הפטריארך.
‫אז כולם נאלצו להישמע.
‫אדם אחד אחראי לזה שכולם סיימו ככה.
‫- נארש בהאטיה ‫חוקר -
‫לאליט.
‫רק בגללך, כולם איבדו את חייהם.
‫- מאנוג' קומאר ‫מפקד התחנה -
‫באשר לתגליות מחקירת המשטרה,
‫הבן הצעיר, לאליט, דחק בכל המשפחה ‫לבצע התאבדות המונית.
‫- לאליט, המוח? ‫בית הזוועות -
‫- נבחן תפקידו של לאליט -
‫החלק הטרגי הוא שזה הוצג רק כמוזר.
‫כי יש עוד התרחשויות בתקרית,
‫אבל זה מוצג רק כמשהו סנסציוני,
‫כמשהו מציצני להחריד.
‫אי אפשר להפסיק להסתכל כי זה מוזר כל כך.
‫- חדשות ‫מירור נאו -
‫- האמת נחשפת בצילומים -
‫מבעד לדממה מחרישת האוזניים, נביא לכם סקופ.
‫- 11 תעלומות 11 הנספים -
‫האמת מבית המוות בבורארי נחשפת!
‫בתקשורת יש גישות שונות בסיקור מקרים כאלה.
‫ראינו את זה בעבר, וזה יקרה גם בעתיד.
‫אבל האם מקובל עליך ‫אופן הדיווח של מקרים כאלה?
‫אתם תסבכו אותי בצרות.
‫טוב.
‫דיווחים סנסציוניים זה משהו שלא מקובל עליי.
‫חלק מהכתבים התייחסו לזה כך במקרה הזה,
‫וניפחו את הסיקור שלהם.
‫האם זה היה רצח שהמשטרה לא בודקת?
‫ומה לגבי מעורבות אפשרית של איש דת?
‫האם הצינורות האלה הותקנו ‫כדי לסייע בבריחת 11 הנשמות?
‫אחד הדברים שברור שקרה במקרה הזה,
‫וזאת גם הסיבה שידוע עליו כה מעט,
‫היה שזה דווח בסגנון של דרמה משטרתית.
‫- בארכה דאט ‫כתבת -
‫זה דווח כסיפור נומרולוגי,
‫בעל ממד טנטרי כמעט.
‫ואני חושבת שזה היה בגדר סימן מוקדם
‫לסוג השטויות
‫שעיתונות הזרם המרכזי ‫המשודרת במרחב הטלוויזיוני
‫הידרדרה אליו בהודו.
‫התקשורת דיווחה שנשמעו צעקות מהבית,
‫שאנשים ראו רוחות רפאים.
‫אנשים נהנו בעקיפין מחדשות הכזב המנופחות.
‫התקשורת הזינה את הצורך הזה.
‫הם תיבלו והוסיפו שקרים בשביל למכור חדשות.
‫- פריטפאל קאור ‫שכנה -
‫אתה ככתב צריך להיות אובייקטיבי ‫וסביר בדיווחים שלך.
‫ובמקרה של בורארי זה היה חשוב אף יותר
‫כי עוסקים במקרה מוזר, שאין בו היגיון…
‫- בהאנדרי ‫כתבת -
‫ויש בו כל מיני דברים שדורשים טיפול רגיש.
‫- כולם מתו בתלייה -
‫תאוות הרעב הקולקטיבית לשערוריות
‫נובעת מהשלכת חוסר תפקודיות על האחר.
‫קל הרבה יותר להעמיד פנים
‫שזה קורה לאחרים ושזה לא קורה לך.
‫והינה, משפחה שלמה שתלתה את עצמה,
‫או שזה לפחות מה שנאמר לנו, ‫ולא ידוע לנו על זה דבר כמעט?
‫אף אחד מעולם לא אמר לנו ממש ‫מדוע או כיצד זה קרה.
‫ואף אחד מאיתנו לא חזר לנסות לבדוק את זה?
‫זה פשוט ירד מסדר היום.
‫שמו של האב היה בהופל סינג.
‫הוא היה איש פשוט מאוד. ‫הוא לא עישן ולא היו לו שום מידות מגונות.
‫- בהופל סינג -
‫אנחנו היינו הזקנים. ישבנו ופטפטנו.
‫- גורצ'ראן סינג ‫שכן -
‫הוא הרבה לשתף אותי בזיכרונותיו מטוהאנה.
‫- טוהאנה, הריאנה -
‫על ימיו כחקלאי, ‫על עסקי החלב המשגשגים שהיו לו.
‫היו להם גם פרות ותאואים בחווה שלהם.
‫שלושים ושניים הדונמים שסביבנו
‫היו שייכים כולם לבהופל סינג.
‫הוא מכר לנו אותם ב-1989-1988.
‫שמי גורדיאל סינג.
‫- גורדיאל סינג ‫ידיד -
‫אלה שני אחיי.
‫שמו של אחי הבכור הוא כאראם סינג.
‫שמו של אחי הצעיר הוא גורצ'ראן סינג.
‫הכינוי שלו הוא טארי.
‫כשהוא פגש את אבא שלי, ‫נוצר ביניהם קשר מיידי.
‫הם החשיבו את עצמם אחים. ‫הייתה ביניהם אהבה עזה כל כך.
‫הוא גם הקים מחלבה בחווה שלו.
‫לאחר מכן הוא עבד קשה כפועל וגידל את ילדיו.
‫ואז הם קנו טרקטור.
‫הם התחילו לעבד את האדמה.
‫אבל אז הוא הוציא את כל הכנסותיו ‫על נישואי הילדים.
‫הוא אמר לאבא שלי ‫שהם נקלעו לחובות כבדים אחרי הנישואים.
‫בשלב הזה הם מכרו לנו את האדמה שלהם.
‫אחרי מכירת האדמה הוא אמר, ‫"לא נותרו לי אמצעים לשרוד כעת".
‫הוא אמר, "הילדים שלי חיו חיי שפע פה,
‫אבל בקהילה הזאת ‫לא אוכל לחיות במצוקה כלכלית."
‫לכן הם החליטו, משום שהיו להם ‫קרובים בדלהי, שגם הם יעברו לשם.
‫בהופל סינג היה איש נחמד מאוד.
‫נהגנו לכנות אותו "דוד".
‫הוא תמיד דיבר לעניין.
‫הוא לא היה צר אופקים, ‫למעשה, הוא היה רחב אופקים מאוד.
‫- טילק ראג' בהאטיה ‫ידיד -
‫הוא לא היה נוקשה כלל.
‫בזמנו, המשפחה חיה פה באושר רב.
‫לאליט היה ילד תמים ושובב.
‫הוא היה שובב מאוד.
‫הילד הצעיר תמיד מפונק.
‫לאליט, בהיותו הכי צעיר, היה החביב על כולם.
‫- שניים בנובמבר 1970 - לידת לאליט -
‫לאליט, צ'אנדר ואני…
‫- 1987 - לאליט נרשם לקולג' -
‫היינו בכיתה י"ב ושתינו בירה.
‫לא פספסנו הזדמנות לבלות ביחד ולשתות בירה.
‫היינו מדברים עד שעה מאוחרת.
‫לאליט תמיד ניהל את השיחה.
‫הוא נהג לדבר בלי הרף על העבר או על העתיד.
‫- סנדיפ צ'ופרה ‫ידיד -
‫הוא כל הזמן דיבר ושעשע אותנו.
‫לא היינו קרובי משפחה. ‫הקשר שלנו היה מעבר לזה.
‫- צ'אנדר מאהטה ‫ידיד -
‫הוא היה ידיד אמת שלי.
‫כשפגשתי אותו לראשונה כבר קרתה לו תאונה.
‫- 1988 - תאונת האופנוע של לאליט -
‫אני לא זוכר בדיוק, אבל אני חושב
‫שהתאונה הראשונה שלו הייתה עם אופנוע.
‫הוא אושפז למשך לא מעט ימים.
‫הוא היה אמור לעבור בחינות
‫אבל הוא היה מאושפז ולא יכול היה להיבחן.
‫דיברתי עם הוריו וגיליתי
‫שלאליט סבל מפגיעת ראש חמורה בזמנו.
‫אני זוכר שהוא נהג להירדם כל הזמן.
‫ממש באמצע שיחה, הוא יכול היה להירדם.
‫אז זאת הייתה התאונה הראשונה שלו,
‫שבמהלכה הוא אושפז למשך לא מעט ימים.
‫אחרי שהוא עבר לדלהי קרתה לו תאונה נוספת.
‫למעשה, אי אפשר לכנות אותה תאונה. ‫הוא עבר ניסיון חיסול.
‫האנשים שתקפו אותו התכוונו להרוג אותו.
‫אז הוא איבד את קולו.
‫לאליט עבד בחנות דיקטים בפרברים, ‫מול נהר יאמונה.
‫היה לו סכסוך עם המעסיק שלו על השכר.
‫- סאטיש קומאר ‫חוקר -
‫הם רבו בעניין.
‫שמענו שלאליט ננעל בתוך החנות כשהיא הוצתה.
‫- 26 במרץ 2004 ‫ההצתה של לאליט -
‫איש לא ידע מה הייתה כוונת התוקפים,
‫אבל הם הכו אותו קשות ‫ונעלו אותו בחנות הדיקטים.
‫הם שרפו קופסאות דיקטים שהוחזקו שם.
‫כשהוא חזר להכרה,
‫הוא הבין שנפלו עליו הדיקטים.
‫העץ נדבק לכתף שלו.
‫הוא הוציא את הטלפון שלו מהכיס ‫והתקשר אל אחיו.
‫"הותקפתי!
‫הם פצעו אותי ונעלו אותי בחנות.
‫בוא מהר. הם הציתו את החנות."
‫מישהו ממש תכנן את התקיפה הזאת. ‫הם כנראה שנאו אותו.
‫זה נחשב ניסיון רצח.
‫זה היה קטלני כמעט, שיערו שהוא מת.
‫הוא כבר סבל מפציעת ראש,
‫אבל אחרי האירוע השני,
‫העשן נכנס לריאותיו.
‫בשל כך אבד לו הקול.
‫כשנהגתי לבקר אותו באותה תקופה,
‫ראיתי אדם בעל יכולות ומצב רוח טוב שנוטרל.
‫הוא כתב את מחשבותיו בכדי לתקשר איתנו.
‫הוא התפטר מעבודתו.
‫כל משפחתו הייתה מיואשת,
‫כי הוא היה המפרנס היחיד במשפחה.
‫בנו של לאליט נולד כשהוא לא היה יכול לדבר,
‫ואני נהגתי לחשוב
‫שזה בטח קשה ללאליט, ‫שהוא לא יכול לקרוא בשם של בנו.
‫האמנתי שהוא באמת איבד את קולו.
‫מעולם לא הייתה לי סיבה לפקפק בזה.
‫זה מאוד לא סביר,
‫אלא אם אדם עבר שבץ או דימום מוחי,
‫שהשפיע על מרכז הדיבור.
‫או שנגרם נזק פיזי מטראומה או ממחלה
‫לגרון, לבית הקול.
‫- ד"ר סאטוויק ‫מנתח כלי דם -
‫אני סבור שאין ראיה לאף אחד מהם.
‫האם הוא באמת איבד את קולו? ‫או שהוא רק העמיד פנים?
‫לא אוכל לומר בוודאות.
‫המשפחה בחרה לקבור את הפרק הזה.
‫גם אימא שלו ביקשה ממני לא לדון בזה איתו.
‫"עדיף לשכוח מזה ולא להזכיר את זה לעולם."
‫בהדרגה, כולנו התאמצנו לשכוח מהפרק הזה.
‫התאוששות מזה דורשת מידה ניכרת של החלמה.
‫החלמה גופנית. החלמה רגשית.
‫ובמיוחד משום שאחרי התאונה הוא לא דיבר,
‫היה נדמה שהוא איבד את קולו.
‫האם הוא באמת איבד את קולו? ‫אנחנו לא יודעים.
‫או שברמה פסיכולוגית עמוקה, ‫הטראומה הייתה כה גדולה,
‫שהוא פשוט החליט שהוא לא ידבר יותר.
‫כי זה פשוט כואב מדי.
‫ואיש לא טיפל בהפרעת ‫הדחק הפוסט טראומטית שלו מהשרפה.
‫- קומאר ‫פסיכולוגית -
‫איש לא טיפל בה.
‫אחרי התאונה, הרופא הציע
‫שלאליט יפנה לפסיכיאטר.
‫גם המשפחה סיפרה לנו
‫שייעצו להם לקחת את לאליט לפסיכיאטר.
‫אבל אנשים מאמינים ‫שרק "משוגעים" הולכים לפסיכיאטר.
‫אבל הוא היה חולה נפש. ‫הם היו צריכים להתייחס לזה ברצינות.
‫בספרות הפסיכולוגית נטען
‫שכשאדם עובר מידה משמעותית של טראומה,
‫ואם לא מטופלים אחרי הטראומה,
‫מתקבעת רמה מסוימת של פסיכוזה.
‫פסיכוזה היא חוסר היכולת של התודעה
‫להתמודד בצורה רציונלית
‫עם המתרחש בחייך.
‫ואחת מהתוצאות הישירות של פסיכוזה ‫היא שמיעת קולות.
‫- אובדן קול אחרי טראומת השרפה, 2004 -
‫ואז ישנו אובדן האבא שלו.
‫- בהופל סינג נפטר, 2006 -
‫אחרי מותו של האבא,
‫יום אחד לאליט שמע את הקול של אביו אומר לו
‫לדקלם מזמור האנומן חליסה ‫מדי יום בשעה 22:00.
‫"קולו של לאליט יחזור."
‫זה נהפך לשגרה. הם התפללו ב-7:00 בבוקר,
‫ב-12:00 בצוהריים, ואז ב-22:00.
‫אבל קולו של לאליט לא חזר מייד, זה לקח שנה.
‫הם דקלמו מזמור האנומן חליסה, ‫כשלפתע לאליט התחיל לשיר.
‫מששמעו את זה, כולם הפסיקו לשיר,
‫ולאליט השלים את השירה.
‫בזמן הטרנס, לאליט לא קלט שרק הוא שר.
‫הם התקשרו בהתלהבות לבשר לנו ‫שקולו של לאליט חזר.
‫"ממש באמצע התפילות, אבא צדק!"
‫לאליט ציין את זה בפניי,
‫שכל זה קורה בזכות הברכות של אבא.
‫אבל הוא מעולם לא הזכיר את הרוח של אביו.
‫- צ'אנדר מאהטה ‫חבר של לאליט -
‫את העובדה שהרוח דיברה דרכו.
‫הוא נהג לשתף אותי בכול, ‫אבל על זה הוא מעולם לא דיבר איתי.
‫אחרי שהאב מת, לא היה איש בעמדת סמכות.
‫אימא שלהם הייתה מרותקת למיטה,
‫האח הבכור לא נטל יוזמה רבה,
‫אז לאליט נאלץ לאחד את המשפחה איכשהו.
‫וכך הוא עשה בצורה מרשימה.
‫ב-11 השנים האחרונות, איש מעולם לא נפגע.
‫- ד"ר טירקיי ‫סמפכ"ל -
‫חוץ מהפעם הזאת.
‫ככל שמצבם הכספי השתפר, ‫מערך האמונות שלהם התחזק.
‫התוצאה הייתה ‫שהם פיתחו אמונה עיוורת בלאליט.
‫מהעת שקולו חזר אליו,
‫עד לאותה עת… לפי דפי היומן שבידינו,
‫הוא התחיל לבנות לאט לאט, ‫"זה מה שאבא שלנו אומר לנו.
‫זה מה שעלינו לעשות."
‫אמר לכולם להתנהג בצורה מסוימת,
‫והגביל אותם באופן הזה.
‫וכולם האמינו לו.
‫הם התחילו להתפלל, ‫ואלוהים התחיל להיענות לתפילותיהם.
‫כל מה שלאליט אמר להם או ביקש מהם לעשות,
‫הם האמינו שאלה רצונות האב שיש למלא.
‫ובתורו, זה העצים את לאליט עוד יותר.
‫אז יש מעין נוסחה שלמה
‫שלפיה החלו לסגוד לו…
‫- רצ'אנה ג'והרי ‫פסיכולוגית -
‫כמעין דמות סמכותית מפחידה.
‫וכולם פשוט עושים מה שהוא מבקש מהם.
‫זה היה כמו מעין כת קטנה בתוך המשפחה ההיא.
‫אם עוברים על תחילתה של כל כת,
‫מנהיג הכת לכאורה
‫צריך להפגין בעזרת הצגת הישג יוצא דופן,
‫שלרוב נוגד את חוקי הטבע,
‫שיש לו יכולות על-טבעיות או על-אנושיות.
‫השבת הקול
‫היא הצגת ההישג הזה.
‫אי אפשר לבצע דבר בכת, ‫אלא אם יש כניעה מוחלטת.
‫הבידוד החברתי הזה נוצר ‫על מנת להבהיר שאתה לא אמור ליהנות.
‫אמורים ליהנות רק… במובן מסוים "ליהנות"
‫מהעיסוק הדתי שהתנהל בבית.
‫בכל החומר הכתוב שמצאנו
‫הוזכר שוב ושוב, ‫"אסור לאיש להמרות את הכתוב פה".
‫וזה התאים להם בעבר. איכות חייהם השתפרה.
‫הם התרחבו מחנות אחת לשתיים.
‫הרשימות הורו להם ‫להשקיע כסף במקומות מסוימים,
‫שהיו מוצלחים.
‫שידוך לבת. גם זה הצליח.
‫כשהם נשמעו להוראות, ‫המשפחה שגשגה באופן משמעותי.
‫זה חיזק במידה רבה את האמונה שלהם
‫שאותו כוח שמנחה אותם, עליהם לציית לו.
‫הוא יצר לאיטו רושם כלשהו על כולם.
‫וכולם האמינו לו.
‫והם חשבו שזה אורח החיים הטוב ביותר.
‫הוא בטח אמר להם, ‫"זה צריך להישאר סוד רק בינינו".
‫אנחנו מגדלים לרוב את ילדינו באותו אופן,
‫כשאנחנו אומרים להם לא לדון ‫בענייני משפחה עם העולם החיצון.
‫"מה יגידו אנשים", זה מה שחשוב לנו.
‫לכן אנשים מאמינים לזה.
‫ומרביתנו דווקא מאמינים
‫שעל סודות הבית להישאר סודיים.
‫תמיד יש מספר אירועים בחיים,
‫אבל יש זרז אחד שמכניס אותם לפסיכוזה סופית.
‫- טקס אחרון ‫30 ביוני 2018 -
‫- אירוסי פריאנקה, 17 ביוני 2018 -
‫האם הוא חש שצפויה
‫בעיה שקשורה באירוסים האלה?
‫- 13 ימים -
‫אם פריאנקה הזאת תעזוב, האם העולם יגלה
‫שקורה משהו אחר במשפחה?
‫אולי זה אומר ש"אנחנו בסכנה".
‫והוא קלט לפתע שהיא עומדת לעזוב
‫ושהעולם ייעצר בחריקת בלמים.
‫אם קוראים לזה הממלכה הפרטית של לאליט,
‫וחלק חשוב מאוד בממלכה הזאת
‫עמד לעזוב את המשפחה.
‫זה היה אסור בעיניו.
‫ונאסר על איש לעזוב.
‫שמתי לב שכמה ימים לפני האירוסים של פריאנקה
‫ההתנהגות של לאליט השתנתה במידה רבה.
‫הוא היה מאופק יותר מהרגיל.
‫לאליט הפנה לנו גב כדי להימנע משיחה.
‫כשהילדים עשו חזרות ‫על הריקוד לאירוסים של פריאנקה,
‫שאלתי את לאליט איך החזרות מתקדמות.
‫לאליט התעלם ממני, קם והלך.
‫כך שההתנהגות שלו השתנתה בצורה דרסטית.
‫שאלתי את פריאנקה באחת מהצעידות שלנו
‫אם לאליט בסדר.
‫היא היססה ואמרה שכן.
‫ציינתי שהוא לא מרבה לדבר.
‫היא אמרה שיש ללאליט בעיות בגרון.
‫שאלתי אם הוא לוקח תרופות, ‫והיא ענתה שהוא לוקח.
‫זה נראה לי מוזר מאוד. ‫מעולם לא ראיתי אותו כבוי כל כך.
‫הוא ישן כל הלילה ואז כל היום.
‫אחרי האירוסים, הוא ישן במשך ימים רצופים.
‫אפילו שאלתי את טינה, ‫"מה קרה ללאליט? למה הוא ישן הרבה?"
‫היא אמרה לי שהוא סובל מכאב עצבי כלשהו.
‫"הוא לקח תרופה והלך לישון."
‫אחרי זה כבר לא שאלתי.
‫אבל זה נראה לי מוזר שהוא ישן הרבה כל כך.
‫אפילו התקשרתי אל לאליט לאחר מכן.
‫טינה ענתה לשיחה, ‫היא אמרה לי שלאליט עדיין ישן.
‫אמרתי לה שבדיוק על זה רציתי לדבר איתו.
‫למה הוא ישן הרבה כל כך?
‫טינה אמרה לי לא לדאוג.
‫זאת הייתה הפעם האחרונה שדיברנו.
‫זאת הפעם הראשונה שנתקלתי במוות.
‫במשך שבוע פחדתי נורא.
‫- ג'טין סינג ‫שכן -
‫לא רציתי להיות לבד בחדרי. ‫לא רציתי להישאר לבדי.
‫ראיתי אותם בחלומות שלי. ‫אני עדיין רואה אותם לפעמים.
‫ראיתי אותם לפני כמה חודשים.
‫זה היה בלילה.
‫בחלום שלי עמדתי על הגג.
‫אחותי ואני. התחלנו לקרוא בשמות בצחוק.
‫וראינו את דרוב עומד שם, ‫כמו שעמד כשהיה בחיים.
‫פשוט עומד שם. כרגיל.
‫"דרוב! דרוב!" צעקנו כמה פעמים.
‫הוא צעק לי בחזרה, ‫"תגיד לי, ג'טין, מה קורה?"
‫ובדיוק אז התעוררתי מבוהל.
‫זכורים לי במיוחד דרוב ושיוואם בערב.
‫זה היה הזמן שנהגנו לשחק ביחד.
‫איך אני מגדירה את האירוע הזה?
‫טוב.
‫זה לא פשע.
‫לא הייתה להם כוונה למות,
‫כך שזו לא יכולה להיקרא התאבדות.
‫מה שהם עשו, הם עשו מרצון. ‫כך שזה לא יכול להיות רצח.
‫איך נקרא לזה?
‫זו שאלה מצוינת, איך נקרא לזה?
‫- תחנת משטרת מאיאפורי -
‫הכול מצביע על התאבדות.
‫אבל האם אפשר לומר שזו הייתה התאבדות?
‫כן. ‫-או מוות במקרה?
‫מוות בתאונה, כלומר. ‫אם מביטים בדף הזה ביומן,
‫כתוב, "כולם יעזרו לכולם להשתחרר".
‫אבל זה מעולם לא קרה.
‫הם ציפו לשרוד את הטקס.
‫אנחנו מאמינים שזו תאונה.
‫זה לא רצח. זו לא התאבדות.
‫מוות בתאונה. ‫-זה מוות בתאונה.
‫כשהושלמה החקירה בשטח,
‫אז הוחלט שנלך על משהו
‫שנקרא נתיחה פסיכולוגית.
‫חבורת מדענים, כולל פסיכולוג,
‫חודרת לנפש של האנשים שמתו
‫כדי לגלות איך זה קרה או למה זה קרה.
‫הכול נבדק בנתיחה הפסיכולוגית.
‫בעיקרון הייתה ללאליט בעיה, פסיכוזה.
‫ואז לאליט העביר את זה למשפחה,
‫והפך את זה למקרה של פסיכוזה משותפת.
‫הם האמינו לכל מה שלאליט אמר.
‫אז בהתחשב בכל זה,
‫הנתיחה הפסיכולוגית
‫הסיקה שהם לא תכננו להתאבד.
‫זו לא התאבדות.
‫זה טקס שהשתבש, והם קיפחו את חייהם.
‫קל מאוד להתחיל לשלוף הסברים,
‫כולל, למשל, פסיכוזה משותפת, שלדעתי זה…
‫שייתכן שזה נכון. אבל זה מעין משפט כוללני
‫שאומר הכול ולא אומר דבר, בו בזמן.
‫הערך של זה הוא בריצוי האנשים,
‫בעולם שבו כולם רוצים ודאות.
‫בזמן שבעצם, עלינו לחיות עם זה
‫שהתשובות לא ידועות לנו.
‫לכן יהיה עדיף לומר,
‫שככה אנחנו מדמיינים ‫שהמאורע הזה אולי התרחש.
‫אלה הדברים שאולי קרו.
‫במקום…
‫איך זה נקרא? נתיחה פסיכולוגית?
‫מה שנחוץ לנו באמת זו נתיחה סוציולוגית.
‫נדמה שבלב העניין
‫יש התנגדות אדירה לדיבור על בריאות הנפש,
‫וגם משום שהשיחות האלה נגועות בסטיגמה.
‫אני חושבת שזאת הסיבה לכך
‫שפעמים רבות אנחנו לא מגלים את האמת.
‫אני חושב שהחברה צריכה לנהל דיונים כאלה.
‫אי ניהול שיחות כאלה אינו התשובה כנראה.
‫- ד"ר סרין ‫פסיכיאטר -
‫הבעיה היא שאלא אם ננהל ‫שיחות קשות ומטרידות כאלה,
‫זה עלול לקרות שוב.
‫- חדר מתים ‫בי"ס לרפואה מאולנה אזאד -
‫מסרו לנו את הגופות למחרת אותו ערב.
‫דינש כבר הגיע עד אז.
‫דינש ואני זיהינו את הגופות ‫ולקחנו אותן לרשותנו.
‫להביט בגופות ולסחוב אותן…
‫אי אפשר לשכוח את זה.
‫זה היה רגע נורא ואיום,
‫כשנתנו לנו לזהות כל גופה בחשיפת פניה.
‫ברגע שקיבלנו אישור לשרפת הגופות,
‫לקחנו את הגופות מחדר המתים.
‫- תודה שהביאוני עד הלום, ‫אמשיך לבד -
‫כבר תפסנו אזור שלם ‫באתר שרפת הגופות ניגאמבודה גהאט.
‫היה באזור מקום לאכלס 15-12 שרפות.
‫את כל העניינים הרשמיים, ‫החל מהכוהן וכלה בהכנת המדורות,
‫ביצענו מראש.
‫במרכז שרפת הגופות
‫היו כל כך הרבה אנשים.
‫החברים שלהם, המשפחה, הקרובים, השכנים.
‫כולם היו שם.
‫אולם לא היו מספיק אנשים.
‫לא היו מספיק כוהנים.
‫לא הצלחנו לספק כוהן לכל גופה.
‫רצינו…
‫שכל טקס יזכה בכבוד הראוי.
‫שלא יהיה חסר דבר.
‫לכן הוחלט על כוהן קבורה אחד לכל הגופות.
‫- רושאן לאל שארמה ‫כוהן קבורה -
‫ולתת לו לבצע את כל הטקסים.
‫אז אימא שלי ואני ‫ראינו את טינה בפעם האחרונה.
‫- מאהש ראטהור ‫אחיה של טינה -
‫לאליט.
‫שיוואם.
‫אמרנו להם,
‫לפחות תנו לנו לראות את פניהם בפעם האחרונה.
‫אז הראו לנו את פניהם.
‫זאת הפעם האחרונה שראיתי אותה.
‫אימי בכתה בכי תמרורים.
‫טקס האשכבה מבוצע לרוב על ידי הבן או הנכד.
‫רק מתי מעט מהמשפחה ‫אמורים לבצע את הטקס הזה.
‫לא נכחו 11 קרובים בשרפת הגופות ‫על מנת שזה יבוצע במקביל.
‫דינש הצית את המדורה של גופה אחת ‫והמשיך לבאה אחריה.
‫הבטתי בדינש, האח.
‫בזה אחר זה, הוא ביצע את הטקסים. ‫הוא בכה, ואז המשיך לגופה הבאה.
‫בנו עשה את זה עם גופה אחרת.
‫זה משהו, שלדעתי, אף אחד לא צריך לעבור.
‫לראשונה בחיי
‫ראיתי טקסי אשכבה של 11 בני משפחה ביחד.
‫האל קרישנה אמר לארג'ון…
‫"היי, ארג'ון, תודעתנו לא מתאכלת.
‫אי אפשר להרוס או להרוג אותה. ‫היא חסינה. היא אלמותית."
‫הדמעות שלנו יבשו.
‫אבל כולנו חשבנו ‫על הזיכרונות הנעימים מהעבר.
‫אבל אני לעולם לא…
‫לעולם לא ארפה מהזיכרונות האלה.
‫הזיכרונות תמיד יזכירו לי…
‫את החלל שהם הותירו.
‫דרכך גיליתי שהעיניים שלהם נתרמו.
‫אני רואה סוף סוף קצת אור.
‫לפחות יש סגירת מעגל כלשהי.
‫אנחת רווחה קלה.
‫- דינש צ'הונדוואט ‫האח ששרד -
‫כל אימת שמתרחש מוות במקום כלשהו,
‫המשפחה שנותרת צריכה ייעוץ
‫ועידוד לתרום את עיני המנוחים.
‫אני מצדיע למר דינש ‫ששמר על קור רוח במצב כזה,
‫ובחר בחירה כזו בו ביום,
‫כששלושה דורות במשפחתו נספו.
‫גם במצב הזה, הוא חשב…
‫- שיילנדרה טריפטהי ‫יועץ -
‫שאם יתרום את העיניים, ‫זה ישאיר איכשהו את משפחתו בחיים.
‫זה מכעיס אותי ומעציב אותי נורא בה בעת.
‫הלוואי שאחד מהילדים היה נותן לי אפילו רמז.
‫כולם נשבעו שבועה כלשהי
‫שלא ישתפו איש בסוד הזה.
‫אותו סוד ש-11 בני המשפחה הסתירו,
‫מת איתם באותו לילה.
‫הם היו אנשים טובים ונורמליים. ‫בשבילנו הם עדיין כאלה.
‫דברים רבים השתנו אחרי מותם.
‫החנויות שלנו היו זו מול זו.
‫היינו רואים את בהובנש או ניטו בחנות.
‫עכשיו לא רואים אותם.
‫תדמיינו, הימים הטובים היו בפתח.
‫הילדים שלנו גדלו. ‫יכולנו לחגוג את נישואיהם.
‫יכולנו להיות ביחד.
‫אחרי מותם של אותם 11 אנשים,
‫ספגנו הפסדים כבדים.
‫האזור הוכפש קשות.
‫החנות שלנו הייתה סגורה במשך שנה כמעט.
‫פשוט לא נכנס איש.
‫עם הזמן, הכול יישכח.
‫אנשים חדשים יעברו לכאן. ‫אנחנו נמשיך הלאה. ככה זה בעולם.
‫הדחף למצוא תשובות
‫שיתפרו את זה יפה,
‫ולפתע יהיה היגיון ב-11 מקרי מוות,
‫הוא חזק מאוד.
‫למרבה הצער, ייתכן שזה קיים וייתכן שלא.
‫סגירת המעגל היא במקום אחר.
‫כל מקרה בא לסופו.
‫אבל כאן יש הרבה שאלות לא פתורות,
‫והן יישארו לא פתורות לעד,
‫כי אין מי שיספר לנו מה קרה.
‫אני חושבת שחייתי מחדש כל רגע ורגע ‫מסיקור המקרה הזה.
‫את כולו.
‫והערב, כשאחזור הביתה,
‫אני חושבת שאחשוב עליו לזמן מה.
‫הוא יישאר.
‫חלפה כבר שנה.
‫אבל השיחה הזאת ‫החזירה אותי בזמן אל השנה שעברה.
‫חייתי מחדש את כל הרגשות והקונפליקטים מאז. ‫הכול מההתחלה.
‫עד עצם היום הזה, ‫אנשים כל הזמן שואלים אותי על המקרה הזה.
‫זו עדיין תעלומה בעיניהם.
‫למרות שהם קראו על זה בעיתונים.
‫הם ראו את זה בחדשות. הם מכירים את זה.
‫אבל הם רוצים לדעת את "האמת לאמיתה". ‫אני אומר שאין אמת אחרת.
‫"מה אתם רוצים לשמוע ממני?"
‫יש אנשים שפשוט לא מקבלים ‫את התאוריה שפורסמה.
‫כל מקרה הוא שונה.
‫אנחנו משקיעים את הלב והנשמה ‫בתפיסת העבריין.
‫אני מרגיש שמח מאוד כשחקירה מפוענחת.
‫ופענחנו את החקירה הזאת.
‫זהו זה.
‫מעניין אותי מה הם חשבו באותו לילה.
‫למה הם נכנעו לטירוף הזה?
‫משהו עבר בראשם בוודאות.
‫הפסקתי להאמין באלוהים.
‫פרווין אשתי אומרת לי ‫שמעולם לא הייתי מאמין,
‫אבל עכשיו אני אתאיסט מוחלט.
‫לפרק הזה היה תפקיד משמעותי בכל זה.
‫אם משהו כזה יכול לקרות, איפה היה אלוהים?
‫אילו אלוהים היה קיים, הוא היה נותן ‫לפחות לאחד מהם את התבונה
‫לצרוח או לצעוק לעזרה, ‫כך ששכן היה שומע אותם.
‫איפה היה אלוהים אז?
‫החשאיות שבה זה קרה,
‫היא מעידה על היעדר יחסי גומלין
‫בחברה.
‫כך שהחברה חייבת לנהל שיחות כאלה,
‫גם אם הן מטרידות, ‫כי לספר את סיפורם של האנשים האלה
‫בפני עצמו…
‫מעניק סגירת מעגל…
‫הן להם, הן לנו.
‫תרגום כתוביות: תמי יפה